AQSh Adliya vazirligi Apple’dan yana 12 ta telefonning blokirovkasini ochishni talab qildi

AQSh Adliya vazirligi sud orqali Apple kompaniyasini yana 12 ta smartfonning blokirovkasini ochishga majburlashga urinmoqda. Bu haqda The Wall Street Journal ma’lumotiga tayanib, Meduza xabar beradi.

Adliya vazirligi aynan qaysi ishlar bo‘yicha Apple’dan telefon ma’lumotlarini berishni talab qilayotganligiga aniqlik kiritilmagan. Manbalarda faqat bu terrorizm bilan bog‘liq emasligi ma’lum qilingan.
Eslatib o‘tamiz, 16-fevral kuni AQSh sudi Apple’dan Said Faruqning mobil uskunasi ma’lumotlarini ololmayotgan FQB xodimlariga maxsus dasturiy ta’minot taqdim etishni talab qilgan edi.
Apple kompaniyasi esa terrorchining telefonini buzishni so‘ragan FQB bilan kompaniya o‘rtasidagi mojaroning milliy xavfsizlik va shaxsiy erkinlikka ta’sirini o‘rganish uchun hukumat komissiyasi yoki ekspert guruhi tuzishga chaqirdi.